Trots op haar keten - Cstories.nl - Business Storytelling
Marijke EvertsVan Drie Group
Food & Agri Carrieredag
Wereldmarktleider op het gebied van kalfsvlees RCH Ile de France | Ile de France Stoet
KONTAK ONS: 072 270 3461 info@rchiledefrance.co.za
RCH ILE DE FRANCE
MEER OOR RCH
ILE DE FRANCE RAS
RCH Ile de France Stoet
…As ek u hemel aanskou, die werk van u vingers, die maan en die sterre waaraan U ‘n plek gegee het, wat is die mens dan dat U aan hom dink, die mensekind dat U na hom omsien? U het hom net bietjie minder as ‘n hemelse wese gemaak en hom met aansien en eer gekroon, U laat hom heers oor die werk van U hande, U het alles aan hom onderwerp: skape en beeste, alles; selfs die diere in die veld, die voëls in die lug, en die visse in die see wat die oseane deurkruis. Here, ons Here hoe wonderbaar is u Naam oor die hele aarde!
RCH vir kwaliteit vleisproduksie:
By RCH Ile de France Stoet asook die kommersiële kant van ons boerdery, beklemtoon ons die Ile de France se ingebore vermoë om op ‘n baie jong ouderdom talle meerlinge te lewer en gou swaar lammers wat markgereed is te speen.
Ons boer met vroegryp-tipe diere wat hulself in alle toestande onderskei en oor baie jare tot die Ile de France ras se gewildheid bygedra het. Die beste reproduserende ooie het die vermoë om in ekstensiewe asook intensiewe stelsels as doeltreffende superlamfabrieke uit te troon. RCH se missie is dieselfde as die IDF Genootskap se missie wat jare gelede reeds opgestel is: – “super slaglamproduksie, kwaliteit vleis aan die verbruiker”.
In droogtetye kom net die beste, aangepaste diere die mas op, daarom is tipe en bouvorm baie belangrik binne die stoet. As voer bekostigbaar is maak telers aanpassings en skuif die plafon van diereproduksie, deur altyd te sorg dat diere toegang tot optimale voeding het, dit is dan waar daar ‘n geneigdheid kom om primêr op die beste groeiers klem te lê. Dit kan die belangrikheid van doeltreffendheid maklik laat vervaag. Droogtes en duur voer stel ondoeltreffende diere aan die kaak, so leer telers op die harde manier. Dit dwing hulle om opnuut op die werklike, fundamentele beginsels van diereteling klem te lê en herbevestig die klem op die optimale tipe diere binne die ras wat die toets van tyd kan deurstaan.
Weens sterk mededinging oor jare op skoue en veilings is die grense getoets met seleksie vir groei en dus die grootte van diere, mediumraam-tipe diere staan hier nie ‘n kans nie. Die monsters van ‘n ras is daar die wenners. RCH gaan nie toelaat dat dit ons teelbeleid verander nie...ons hou by ons vroegryp-tipe.
Dit is egter al herhaaldelik bewys, ook by beeste, dat die ware staatmakers in ‘n ras die mediumraam-tipe diere is wat makliker in ‘n wye reeks omgewings- en voedingstoestande aanpas as diere wat hoog op die been en laatryp tipes is. Die natuur verdra nie uiterstes nie.
Kapasiteit en bespiering is baie belangriker as grootte.
Hoekom Ile de France?
Die Ile de France skaapras word sedert 1822 in Frankryk geteel. Die ras besit uitstekende vleiseienskappe en is hoogs aanpasbaar. Daar word reeds wêreldwyd in meer as 30 lande, in uiteenlopende boerderytoestande, suksesvol met die ras geboer. Die skaapras is daarvoor bekend dat hy nie selektief wei nie en dat hy voer doeltreffend benut en daarom presteer die ras ook uitstekend in ekstensiewe toestande.
2017 Royal Skou
Wenkarkas Europese en algehele kampioenslaglam aan die haak, asook Group van 4 lammers op die hoef bo 49kg en bo 40kg.
© RCH Ile de France. All Rights Reserved.
without the written consent of RCH Ile de France.